มันนี่ทูเดย์
กสิกรไทยปิดระบบสุดสัปดาห์นี้&nbsp;
17 ก.ค. 2558

กสิกรไทยปิดระบบสุดสัปดาห์นี้  
ธนาคารกสิกรไทย แจ้งปิดปรับปรุงระบบไอทีหลักของธนาคาร ตั้งแต่เวลา 22.00 น. ของวันที่ 17 ก.ค. ถึง 22.00 น. ของวันที่ 19 ก.ค.นี้ โดยธนาคารจะงดให้บริการสาขาในห้างสรรพสินค้า เอทีเอ็ม การชำระเงิน และช่องทางออนไลน์ต่างๆ รวมถึงบริการโทรศัพท์อัตโนมัติ แต่สำหรับบริการ “คอลเซ็นเตอร์” เพื่อสอบถามข้อมูลนั้นยังใช้ได้ตามปกติ เช่นเดียวกับการใช้บริการบัตรเครดิตที่ยังชำระค่าสินค้าและบริการได้
คลังถกค่าเช่า รฟท. คาดแลกหนี้ได้ครึ่งเดียว 
แหล่งข่าวจากกระทรวงการคลัง เปิดเผยว่า กระทรวงการคลัง โดยสำนักงานคณะกรรมการนโยบายรัฐวิสาหกิจ (สคร.) เรียก กรมธนารักษ์ การรถไฟแห่งประเทศไทย (รฟท.) หารือเพื่อหาข้อสรุปเรื่องการเช่าที่ดินบริเวณมักกะสัน 497 ไร่ และหักล้างหนี้ 1.2 แสนล้านบาท ในวันที่ 22 ก.ค.นี้ เบื้องต้นคาดว่าจะได้ข้อสรุปเช่าที่ดินเพิ่มจาก 60 ปี เป็น 99 ปี แต่ค่าเช่าน่าจะอยู่ที่ 5.8-6 หมื่นล้านบาท ซึ่งยังต้องหาข้อสรุปอีกครั้ง